ပြည်ထောင်စုတော်လှန်ရေးကောင်စီအဖွဲ့

ပြည်ထောင်စုတော်လှန်ရေးကောင်စီအဖွဲ့၊ (၊ အတိုကောက် URC) တော်လှန်ရေးကောင်စီ သို့မဟုတ် ပြည်ထောင်စုမြန်မာနိုင်ငံ တော်လှန်ရေးအစိုးရသည် မြန်မာနိုင်ငံ၏ အမြင့်ဆုံး အုပ်ချုပ်ရေးအဖွဲ့အစည်းဖြစ်ပြီး ၁၉၆၂ ခုနှစ် မတ်လ ၂ ရက်နေ့တွင် ဦးနု၏ အရပ်သားအစိုးရထံမှ အာဏာသိမ်းခဲ့ကာ ၁၉၇၄ ခုနှစ် မတ်လ ၃ ရက်နေ့တွင် ၁၉၇၄ ခုနှစ် မြန်မာ့ဖွဲ့စည်းပုံ အခြေခံဥပဒေကို ထုတ်ပြန်ကြေညာချိန်အထိ အုပ်ချုပ်ခဲ့သည်။ ထို့နောက် အုပ်ချုပ်ရေးအာဏာကို တစ်ခုတည်းသော ဥပဒေပြုလွှတ်တော်ဖြစ်သည့် ပြည်သူ့လွှတ်တော်သို့ လွှဲပြောင်းပေးခဲ့သည်။ တော်လှန်ရေးကောင်စီ၏ ခံယူချက်သည် ၁၉၆၂ ခုနှစ် ဧပြီ ၃၀ ရက်တွင် ချမှတ်ခဲ့သော မြန်မာနိုင်ငံအား ဆိုရှယ်လစ် ဒီမိုကရက်တစ်စနစ် ပြောင်းလဲရန် ရည်ရွယ်သော မြန်မာ့နည်းမြန်မာ့ဟန် ဆိုရှယ်လစ်စနစ်ကို အခြေခံသည်။ ၁၉၆၂ ခုနှစ် ဇူလိုင် ၄ ရက်နေ့တွင် တော်လှန်ရေးကောင်စီသည် မြန်မာ့ဆိုရှယ်လစ်လမ်းစဉ်ပါတီ (မဆလ) ကို တည်ထောင်ခဲ့သည်။ ၁၉၆၂ ခုနှစ်မှ ၁၉၇၁ ခုနှစ်အထိ မဆလသည် တော်လှန်ရေးကောင်စီ၏ အမာခံအဖွဲ့ဝင်များအပါအဝင် အမြုတေအဖွဲ့ဝင်များအား ပါတီဝင်အဖြစ် ပြောင်းလဲခဲ့သည်။ ပါတီ၏ ပထမအကြိမ် ညီလာခံတွင် ပါတီဝင်ပေါင်း ၃၄၄,၂၂၆ ဦး ရှိခဲ့သည်။ ၁၉၈၁ ခုနှစ်တွင် မဆလပါတီဝင်ဦးရေမှာ ၁.၅ သန်းအထိ ရှိခဲ့သည်။ ဦးဆောင်မှု ပြည်ထောင်စုတော်လှန်ရေးကောင်စီအဖွဲ့ကို ဥက္ကဋ္ဌဖြစ်သူ ဦးနေဝင်းနှင့် အဖွဲ့ဝင် ၁၆ ဦးမှ ဦးဆောင်သည်။ တော်လှန်ရေးကောင်စီအဖွဲ့ တည်ထောင်သူ အဖွဲ့ဝင်များအားလုံးသည် တပ်မတော်အရာရှိများ ဖြစ်ကြပြီး ယင်းတို့မှာ ဗိုလ်ချုပ်ကြီး နေဝင်း BC-3502) (‌စစ်ဦးစီးချုပ်) ဗိုလ်မှူးချုပ် အောင်ကြီး BC-5458 (ဒုတိယစစ်ဦးစီးချုပ်) (ကြည်း) ဗိုလ်မှူးချုပ် သန်းဖေ (ဒုတိယစစ်ဦးစီးချုပ်) (ရေ) (၁၉၆၂ တွင် ကွယ်လွန်) ဗိုလ်မှူးချုပ် တော်မီကလစ် (Thomas "Tommy" Cliff) (ဒုတိယစစ်ဦးစီးချုပ်) (လေ) (၁၉၆၄ တွင် နုတ်ထွက်) ဗိုလ်မှူးချုပ် တင်ဖေ BC-3508 (စစ်ထောက်ချုပ်) (၁၉၇၀ တွင် နုတ်ထွက်) ဗိုလ်မှူးကြီး သန်းစိန် BC-3574 (Colonel-General Staff) ဗိုလ်မှူးကြီး ကျော်စိုး (၁၉၇၄ တွင် အငြိမ်းစားယူ) BC-3526 (စစ်ရာထူးခန့်ချုပ်) ဗိုလ်မှူးကြီး ချစ်မြိုင် (၁၉၆၄ တွင် အနားပေး) BC-3520 (ဒုတိယစစ်ထောက်ချုပ်) ဗိုလ်မှူးကြီး ခင်ညို (၁၉၆၅ တွင် အနားပေး) BC-3537 (တပ်မတော်လေ့ကျင့်ရေးညွှန်ကြားရေးမှူးချုပ်) ဗိုလ်မှူးကြီး လှဟန် (ဆေးဝန်ထမ်း ညွှန်ကြားရေးမှူးချုပ်) ဗိုလ်မှူးချုပ် စန်းယု BC-3569 (မြောက်ပိုင်းတိုင်းစစ်ဌာနချုပ်တိုင်းမှူး) ဗိုလ်မှူးချုပ် စိန်ဝင်း BC-3525 (အလယ်ပိုင်းတိုင်းစစ်ဌာနချုပ်တိုင်းမှူး) ဗိုလ်မှူးကြီး သောင်းကြည် BC-3523 (အရှေ့တောင်တိုင်းစစ်ဌာနချုပ်တိုင်းမှူး) ဗိုလ်မှူးကြီး ကြည်မောင် (၁၉၆၃ တွင် ထုတ်ပယ်) BC-3516 (အနောက်တောင်ပိုင်းတိုင်းစစ်ဌာနချုပ်တိုင်းမှူး) ဗိုလ်မှူးကြီး မောင်ရွှေ (၁၉၇၂ တွင် နုတ်ထွက်) BC-3575 (အရှေ့ပိုင်းတိုင်းစစ်ဌာနချုပ်တိုင်းမှူး) ဗိုလ်မှူးကြီး စောမြင့် (၁၉၆၄ တွင် ထုတ်ပယ်) BC-3518 (Administrator of Border Regions) (နယ်ခြားဒေသအရာရှိချုပ်) ဗိုလ်မှူးကြီး တန်ယုဆိုင် (၁၉၆၈ တွင် နုတ်ထွက်) BC-5090 (Vice-Commissioner of General of People's Police) (ဒုတိယရဲမင်းကြီးချုပ်) +တော်လှန်ရေးကောင်စီဝင်များစဉ်အမည်ရာထူး၁။ဗိုလ်ချုပ်ကြီး နေဝင်းဥက္ကဋ္ဌ၂။ဗိုလ်မှူးချုပ် အောင်ကြီးအဖွဲ့ဝင်၃။ ဗိုလ်မှူးချုပ် သန်းဖေ၄။ဗိုလ်မှူးချုပ် တီကလစ်၅။ဗိုလ်မှူးချုပ် တင်ဖေ၆။ဗိုလ်မှူးချုပ် စန်းယု၇။ဗိုလ်မှူးချုပ် စိန်ဝင်း၈။ဗိုလ်မှူးကြီး သောင်းကြည်၉။ဗိုလ်မှူးကြီး ကြည်မောင်၁၀။ဗိုလ်မှူးကြီး မောင်ရွှေ၁၁။ဗိုလ်မှူးကြီး သန်းစိန်၁၂။ဗိုလ်မှူးကြီး ကျော်စိုး၁၃။ဗိုလ်မှူးကြီး စောမြင့်၁၄။ဗိုလ်မှူးကြီး ချစ်မြိုင်၁၅။ဗိုလ်မှူးကြီး ခင်ညို၁၆။ ဗိုလ်မှူးကြီး လှဟန်၁၇။ဗိုလ်မှူးကြီး တန်ယုဆိုင် တော်လှန်ရေးကောင်စီအစိုးရအဖွဲ့ ၁၉၆၂ ခုနှစ် မတ်လ ၂ ရက်နေ့တွင် အာဏာသိမ်းပြီးနောက် ဖွဲ့စည်းခဲ့သော တော်လှန်ရေးကောင်စီအစိုးရအဖွဲ့နှင့် ၎င်းတို့တာဝန်ယူခဲ့သည့် ဝန်ကြီးဌာနများမှာ အောက်ပါအတိုင်းဖြစ်သည်- ဗိုလ်ချုပ်ကြီးနေဝင်း - တော်လှန်ရေးကောင်စီဥက္ကဋ္ဌ။ ၎င်းက ကာကွယ်ရေးဝန်ကြီးဌာန၊ ဘဏ္ဍာရေးနှင့်အခွန်တော်ဝန်ကြီးဌာန၊ တရားရေးဝန်ကြီးဌာနတို့ကို တာဝန်ယူခဲ့သည်။ ဗိုလ်မှူးချုပ်အောင်ကြီး - ကုန်သွယ်မှုနှင့်ကူးသန်းရောင်းဝယ်ရေးဝန်ကြီးဌာနနှင့် စက်မှုလက်မှုဝန်ကြီးဌာန။ ဗိုလ်မှူးချုပ်တင်ဖေ - လယ်ယာစိုက်ပျိုးရေးနှင့်သစ်တောဝန်ကြီးဌာနနှင့် သမဝါယမနှင့်ကုန်စည်ဖြန့်ဖြူးရေးဝန်ကြီးဌာန။ ဗိုလ်မှူးချုပ်သန်းဖေ - ပညာရေးဝန်ကြီးဌာနနှင့် ကျန်းမာရေးဝန်ကြီးဌာန။ ဦးသီဟန် - နိုင်ငံခြားရေးဝန်ကြီးဌာန၊ အလုပ်သမားရေးဝန်ကြီးဌာန၊ အိမ်ရာဆောက်လုပ်ရေးဝန်ကြီးဌာနနှင့် သတ္တုတွင်းဝန်ကြီးဌာန။ ဗိုလ်မှူးကြီးကျော်စိုး - ပြည်ထဲရေးဝန်ကြီးဌာနနှင့် လူဝင်မှုကြီးကြပ်ရေးဝန်ကြီးဌာန။ ဗိုလ်မှူးကြီးစောမြင့် - ပြန်ကြားရေးဝန်ကြီးဌာနနှင့် ယဉ်ကျေးမှုဝန်ကြီးဌာန။ ဒုတိယဗိုလ်မှူးကြီးဘနီ - လမ်းပန်းဆက်သွယ်ရေးဝန်ကြီးဌာန။ ထို့အပြင်၊ ၁၉၆၂ ခုနှစ် မတ်လ ၅ ရက်နေ့တွင် အောက်ပါရာထူးဌာနများကို ထပ်မံတိုးချဲ့ဖွဲ့စည်းခဲ့သည်- ဗိုလ်ချုပ်ကြီးနေဝင်း - ဝန်ကြီးချုပ်ရုံး (အမျိုးသားစီမံကိန်း) ဗိုလ်မှူးချုပ်အောင်ကြီး - ပစ္စည်းထောက်ပံ့ရေး ဗိုလ်မှူးချုပ်တင်ဖေ - လယ်ယာမြေနိုင်ငံပိုင်ပြုလုပ်ရေး ဦးသီဟန် - ပြည်သူ့လုပ်ငန်းပြန်လည်ထူထောင်ရေး ဗိုလ်မှူးကြီးကျော်စိုး - ဒေသန္တရအုပ်ချုပ်ရေး နှင့် သာသနာရေး ဗိုလ်မှူးကြီးစောမြင့် - ကယ်ဆယ်ရေးနှင့်လူမှုဝန်ထမ်း ဒုတိယဗိုလ်မှူးကြီးဘနီ - သယ်ယူပို့ဆောင်ရေး ဆက်စပ်ဖတ်ရန် ပြည်ထောင်စုမြန်မာနိုင်ငံ တော်လှန်ရေးအစိုးရ ပြည်ထောင်စု ဆိုရှယ်လစ်သမ္မတ မြန်မာနိုင်ငံတော် ၁၉၆၂ မြန်မာနိုင်ငံစစ်အာဏာသိမ်းခံရခြင်း ကိုးကား Category:တပ်မတော် ကဏ္ဍ:မြန်မာနိုင်ငံ၏ စစ်အုပ်ချုပ်ရေး